
KLASA: 402-02/23-01/36
URBROJ: 2163-16-03/15-24-12
Funtana-Fontane, 08. siječnja 2024.


	Na temelju točke X. Javnog poziva za prijavu programa i projekata radi financiranja iz Proračuna Općine Funtana-Fontane za 2024. godinu (KLASA: 402-02/23-01/36, URBROJ: 2163-16-03/15-23-1 od dana 06. rujna 2023. godine – u daljnjem tekstu: Javni poziv) i članka 57. Statuta Općine Funtana-Fontane („Službeni glasnik Općine Funtana“, broj 2/13, 4/15, 5/18, 3/21 i 2/23), Općinski načelnik Općine Funtana-Fontane objavljuje


REZULTATE JAVNOG POZIVA


1. Općinsko vijeće Općine Funtana-Fontane na svojoj sjednici održanoj dana 21. prosinca 2023. godine donijelo je Proračun Općine Funtana-Fontane za 2024. godinu i projekcije za 2025. i 2026. godinu („Službeni glasnik Općine Funtana“, broj 10/23) te su u isti uvršteni sljedeći programi/projekti:

	R.br.
	Podnositelj prijave
	Naziv programa/projekta
	Odobreni iznos

	1.
	Dječji vrtić Tići Vrsar  
	Redoviti odgojno-obrazovni rad dječjeg vrtića – ustanove za rani i predškolski odgoj
	263.000,00 EUR

	2.
	Osnovna škola Vladimira Nazora Vrsar
	Djelatnost osnovnog obrazovanja
	45.485,00 EUR

	3.
	Umjetnička škola Poreč
	Osnovno glazbeno obrazovanje
	9.445,00 EUR

	4.
	Gradska knjižnica Poreč
	Nagrada Laurus nobilis i Čita(j)mo da ne oguglamo!
	940,00 EUR

	5.
	Državni arhiv u Pazinu 
	Vjesnik istarskog arhiva sv. 31
	400,00 EUR

	6.
	Dnevni centar za
rehabilitaciju Veruda –
Pula
	Individualne psihosocijalne podrške u Centru za djecu školske dobi od 7. do 21. godine života uključenu u redovne osnovne i srednje škole
	2.455,00 EUR

	7.
	Centar za pružanje usluga u zajednici Zdravi grad Poreč-Parenzo
	Programske aktivnosti
Centra Zdravi grad –
psihosocijalni tretmani
	1.500,00 EUR

	8.
	Institut za poljoprivredu i turizam Poreč
	Domaća web tržnica – promocija istarskih poljoprivrednih proizvođača
	665,00 EUR



2. S podnositeljima prijava na Javni poziv iz točke 1. ovih Rezultata, uvrštenima u Proračun Općine Funtana-Fontane za 2024. godinu, sklopit će se Ugovor o korištenju sredstava Proračuna Općine Funtana-Fontane za 2024. godinu, izuzev s onima s kojima je ili za koje je s Općinom Vrsar-Orsera dana 02. siječnja 2023. godine, odnosno 02. siječnja 2024. godine sklopljen Ugovor o financiranju, koji vrijedi dok je na snazi Sporazum o obavljanju i financiranju društvenih djelatnosti u dijelu zajedničkih funkcija („Službeni glasnik Općine Funtana“, broj 8/22), te s onima koji do 29. veljače 2024. godine ne dostave uredno Izvješće o provedenom programu i utrošku sredstava, a s Općinom Funtana-Fontane imaju sklopljen Ugovor o korištenju sredstava Proračuna Općine Funtana-Fontane za 2023. godinu.
3. Ovi se Rezultati objavljuju na službenim web stranicama Općine Funtana-Fontane (www.funtana.hr).

